﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Mulţumiri tuturor enoriaşilor parohiei „Sfântul Nicolae” care şi-au achitat cu regularitate datoriile către biserică în anul 2016 Totodată adresăm rugămintea de a-şi reînnoi membria acelora care au întârziat s-o facă Încasarea contribuţiei dvs aferente anului în curs este extrem de importantă: biserica îşi poate astfel achita la timp impozitele, taxele şi cheltuielile care îi revin Fiecare parohian care participă la viaţa liturgică şi socială a bisericii trebuie să fie un membru în good standing Deasemenea, dorim să-i încurajăm din toată inima pe toţi cei care doresc să devină membri ai bisericii noastre dar, din diferite motive, nu s-au înscris încă, asigurâdu-i că sprijinul lor este foarte apreciat Ne bucurăm să primim în marea familie a Bisericii Sfântul Nicolae cât mai mulţi enoriaşi cărora le spunem: “BUN VENIT!” PROGRAMUL LITURGIC ÎN SĂPTĂMÂNA 20 - 26 FEBRUARIE 2017 Vineri 24 FEBRUARIE: PARACLISUL MAICII DOMNULUI – ora 6 00 PM Sâmbătă 25 FEBRUARIE : UTRENIE, SFÂNTA LITURGHIE ȘI PARASTAS – ora 8 30 AM VECERNIE – ora 6 00 PM Duminică 26 FEBRUARIE: UTRENIE ȘI SFÂNTA LITURGHIE – ora 8 30 AM Preot Paroh Marius DanielmDumitrescu Z pe unii EVANGHELIA DIN DUMINICA INFRICOSATOAREI JUDECATI is-a Domnul: Când va veni Fiul Omului întru slava Sa și toți sfinții îngeri cu El, atunci va ședea pe tronul slavei Sale Și se vor aduna înaintea Lui toate neamurile și-i va despărți pe unii de alții precum desparte păstorul oile de capre Și va pune oile de-a dreapta Sa, iar caprele de-a stânga Atunci va zice Împăratul celor de-a dreapta Lui: Veniți, binecuvântații Tatălui Meu, moșteniți Împărăția cea pregătită vouă de la întemeierea lumii Căci flămând am fost și Mi-ați dat să mănânc; însetat am fost și Mi-ați dat să beau; străin am fost și M-ați primit; gol am fost și M-ați îmbrăcat; bolnav am fost și M-ați cercetat; în temniță am fost și ați venit la Mine Atunci, drepții Îi vor răspunde, zicând: Doamne, când Te-am văzut flămând și Te-am hrănit? Sau însetat și Ţi-am dat să bei? Sau când Te-am văzut străin și Te-am primit, sau gol și Te-am îmbrăcat? Și când Te-am văzut bolnav sau în temniță și am venit la Tine? Iar Împăratul, răspunzând, va zice către ei: Adevărat zic vouă: Întrucât ați făcut unuia dintr-acești frați ai mei prea mici, Mie Mi-ați făcut Atunci va zice și celor de-a stânga: Duceți-vă de la Mine, blestemaților, în focul cel veșnic, care este pregătit diavolului și îngerilor lui Căci flămând am fost și nu Mi- ați dat să mănânc; însetat am fost și nu mi-ați dat să beau; străin am fost și nu M-ați primit; gol, și nu M-ați îmbrăcat; bolnav și în temniță, și nu M-ați cercetat Atunci vor răspunde și ei, zicând: Doamne, când Te-am văzut flămând, sau însetat, sau străin, sau gol, sau bolnav, sau în temniță și nu Ţi-am slujit? El însă le va răspunde, zicând: Adevărat zic vouă: Întrucât nu ați făcut unuia dintre acești prea mici, nici Mie nu Mi-ați făcut Și vor merge aceștia la osândă veșnică, iar drepții la viața veșnică (Matei 25, 31-46) Parinte, cum putem ajunge sa iubim cu adevarat? Nu ştiu! Nu ştiu ce înseamnă a iubi cu adevărat Ştiţi voi două feluri de a iubi?! A iubi ca ortodocşii Cum să aibă Ortodoxia grade de comparaţie? Cel mai Hristos! Există aşa ceva? Hristosul nostru e cel mai Dumnezeu dintre toţi dumnezeii! Hai, măi, să fim serioşi! Hristos este Unicul Dumnezeu! Atunci, ideea este următoarea: când spun „iubesc!”, pe ce lungime de undă o spun? Poţi să spui despre cineva pe care nu l-ai atins niciodată cu privirea decât prin ecran că-l iubeşti?! O iubesc pe Nicole Kidman! Astea-s deviaţii, tată! Se plimbă drăcuşorul de serviciu cu ciocănelul şi Ping! Mai bagă un hormonel acolo, mai plesneşte într-o direcţie La noi atâta inflamaţie de terminologie în jurul iubirii s-a făcut, încât nu mai ştim ce înseamnă Ce înseamnă, până la urmă, a iubi? Acum, sigur că putem citi Imnul iubirii la Sfântul Apostol Pavel, pentru că, în fond, acolo-i cheia: Iubirea este aceea care „nu cade niciodată” Până la urmă - pentru că tot am vorbit noi de cununie -, eu întotdeauna predicile de la cununie le închei aşa: „Dragii mei, numele de mire şi de mireasă nu vă este dat doar pe 24 de ore Numele de soţ, soţie, nevastă sunt inventate de societatea civilă Voi sunteţi totdeauna unul faţă de celălalt mire şi mireasă De aceea, dragul meu, când ne vom întâlni, să-mi spui: Uite, părinte, mireasa mea!lar tu, doamnă, când te vei întâlni cu mine, să- mi spui: Părinte, iată mirele meu! Pentru că cea mai frumoasă declaraţie de dragoste pe care un mire o poate face miresei sale şi mireasa mirelui său este: Tu n-ai să mori niciodată! Sigur că e greu exerciţiul nemuririi! Pentru aceasta a murit Hristos şi a înviat! Să ne înveţe acest exerciţiu al nemuririi ascunse în iubire Sigur că sunt foarte multe modalităţi prin care poţi ajunge la o dragoste adevărată Cine poate spune cât valorează privegherea unei maici sau a unui părinte duhovnicesc într-o crăpătură a muntelui, în raport cu grija unei mame pentru copilul său, care are febră? Nu-i aceeaşi iubire, care înveşmântează gesturile? De unde nouă ideea că acolo e prea-plinul, iar aici aşa, ceva întâmplător? In fond, toate lucrurile care sunt făcute cu inimă curată sunt iubire Tot ce ţine de inima curată dăruită celuilalt sunt gesturi de iubire, chiar dacă, sigur, nu sunt gesturi de iubire carnală, cum prea ades aţi văzut în filmele americane, când ăştia se culcă şi după aceea o întreabă ăla: „Şi cum zici că te cheamă? ” „Măi, ai SIDA sau nu mai ai SIDA?” „A, nu mai ai? A, bine, mulţumim! ” Toată nebunia lumii de acum, în care ni se propune această erotologie ridicată la rang de iubire, are în ea o conotaţie de-a dreptul drăcească Dar acum nu trebuie să-l strecurăm pe dracul chiar în toate iubirile, ştiţi? Mai venea câte o mamă la mine şi-mi spunea: „Ştiţi, părinte, sunt distrusă!” „Ce- aţi păţit, doamnă?” „Părinte, dar fata mea se plimba de mână cu un băiat prin centru!” „Doamne, bine că nu se plimbau de-un picior! ” „Păi de ce să se plimbe?!” „Păi ce, să meargă în cap pe centru, ce să facă?! ” Eu nu spun acum că aceasta este culmea împlinirii umane: a te plimba de mână Ştiţi că mai nou văd că se plimbă ea cu ea şi el cu el Şi lumea crede că şi asta e normalitate Eh, aici avem deja o problemă! Pe vremuri, în zona Veronei, era obiceiul zidului Tinerii nu se vedeau, stăteau aşa şi ziceau: „Te iubesc!” „Şi io ”, răspundea ea „Te iubesc tare!” „Şi io ” Auziţi, când cineva vă spune: Te iubesc!, să nu-i răspundeţi niciodată: Şi eu! Spuneţi-i: Şi eu te iubesc! „Te iubesc!” are un singur răspuns: „Te iubesc!” Şi nu „Printre altele, te iubesc şi pe tine, şi pe ” Există o poveste teribilă, a fost pe desene animate Dacă nu mă credeţi, căutaţi! Era odată la curtea unui împărat un băiat de împărat care trebuia să se însoare Şi i s-a spus lui că se va însura cu fata împăratului Portocaliu, Rozaliu, nu mai ştiu, dar nu era nici Roşu, nici Verde Deci băiatul împăratului Albastru se căsătorea cu fata împăratului Portocaliu Şi băiatul împăratului Albastru zice: „Păi, cum s-o iau pe asta? Nici n-am văzut-o!” La care tată-su: „Să vină la noi pictorul Curţii!” Vine pictorul „Să te duci să-i faci un tablou la asta!” Bine Merge ăsta, face tabloul, apare cu o ogivă pictată Ăştia, curioşi Fata mortală! Inclusiv împăratul Albastru a început să aibă o ispită! Teribilă! Frumoasă, domnule, să cazi din călească, nu alta! Apar ăştia acolo, tot alaiul venea de departe, din ţara lui Orange-împărat, înspre ţara lui Albastru-împărat Se dă fata jos şi asta, urâtă foc! Era să zic ca factura de la Orange, ştiţi Urâtă foc! Urâtă foc! Pe cât era de urâtă, pe atât era de inteligentă! Impăratul Albastru îl cheamă pe tovarăşul pictor şi-i zice: „Gică, de mâine nu mai ai cap!” Ăsta, speriat: „Majestatea Voastră, dar unde am greşit?” Deşi un împărat nu-şi explică gesturile, spun unii Dar ăsta zice: „Păi uită-te tu cum arată asta si cum ai pictat- o!” „Da , dar eu aşa o văd! ” Eeeeiii, v-a pierit zâmbetul! Domnu pictor era îndrăgostit! Şi iubirea lui făcea să o vadă atât de frumoasă pe această femeie De câte ori n-aţi trecut pe stradă şi n-aţi văzut o ea cu un el? Sau el cu o ea? Şi v-aţi întrebat: „Ce-i uneşte pe ăştia, dom'le? Ăştia sunt în săptămâna oarbă! Ăsta nu vede ce urâtă e? ” Ce nu vedem noi este însă ceea ce vede el în ea Când vreţi să faceţi exerciţiul iubirii nu vă mai postaţi în poziţia voastră în care-l iubiţi pe celălalt, ci puneţi-vă în locul lui Dumnezeu! Cum îl iubeşte Dumnezeu pe cel pe care tu însuţi îl iubeşti?! De aici începe lucrul! Părintele Constantin Necula